بالنسبة للهجات الدمار، أوكي إحنا في البحرين يمكن عندنا واجد مصطلحات نقدر نقول عنها دمار، وباقي الشعوب اللي حوالينه واللي حنا تأثرنا منها وإستوردنا منها مصطلحات وإستوردنا منها ثقافات معينة، يعني مو دمار يعني؟ بالعكس في نفس الوقت هم فرضوا نفسهم. إحنا يمكن نشوف واجد أن السعوديين هم المشهورين في العرب لأن السعودي وين ما يروح يتعامل كسعودي، عجبك أو ما عجبك أنا سعودي، يروح بريطانيا، يروح لندن، يروح شرق آسيا، يروح أوروبا، يروح امريكا، يروح أي محل يقول أنا سعودي ويمكن يمشي بثوبه هناك، إحنا من يطلع الواحد من هني يلبس بدلة.